PRM ของจริงทั้งแท่ง!
เรื่องนี้อธิบายได้ง่ายมากๆ เพราะเพียงแค่หยิบตัวเลขผลประกอบการออกมาพูด ก็ทำให้นักลงทุนเห็นภาพความน่าสนใจของหุ้น PRM หรือ บริษัท พริมา มารีน จำกัด (มหาชน) ได้อย่างชัดเจน จึงขอพูดถึงประเด็นดังกล่าวมากเป็นพิเศษ เพราะเป็นหนทางเดียวที่ทำให้นักลงทุนเข้าใจการทะยานขึ้นของหุ้นแบบไม่มีลิมิตได้ค่อนข้างดี
3 ก.พ. 2561

ตีแผ่บจ.ดัง
คุณวินัย จากดอนเมือง กรุงเทพฯ พูดถึงสถานการณ์ของหุ้น PRM หรือ บริษัท พริมา มารีน จำกัด (มหาชน) เป็นอะไรที่น่าสนใจมากๆ เนื่องจากราคาหุ้นปรับตัวขึ้นแรง ต่อจากนั้นก็ย่อตัวลงตามแรงเทขาย ก่อนจะถีบตัวขึ้นอีกครั้ง ซึ่งทำให้ฐานแนวรับสูงขึ้นอย่างมีนัยสำคัญ และดูท่าทางจะปรับตัวขึ้นไปอีกเรื่อยๆ จึงอยากให้อาจารย์ช่วยพูดถึงโอกาสที่หุ้นจะทะยานขึ้นไปทำ new high เพื่อใช้ประกอบการลงทุนด้วยครับ
 
เรื่องนี้อธิบายได้ง่ายมากๆ เพราะเพียงแค่หยิบตัวเลขผลประกอบการออกมาพูด ก็ทำให้นักลงทุนเห็นภาพความน่าสนใจของหุ้น PRM หรือ บริษัท พริมา มารีน จำกัด (มหาชน) ได้อย่างชัดเจน จึงขอพูดถึงประเด็นดังกล่าวมากเป็นพิเศษ เพราะเป็นหนทางเดียวที่ทำให้นักลงทุนเข้าใจการทะยานขึ้นของหุ้นแบบไม่มีลิมิตได้ค่อนข้างดี
เหล่านี้เป็นข้อมูลที่อาจารย์พยายามให้นักลงทุนลองศึกษาค้นคว้าด้วยตนเองเป็นประจำ เพราะตัวนักลงทุนสามารถสรุปเรื่องที่เกิดขึ้นได้ด้วยตนเอง จึงไม่มีความจำเป็นต้องไปถามคนอื่นให้มากความนะครับ
ที่สำคัญคือ เมื่อเจาะจงไปยังงบการเงินด้านล่างจะเห็นว่า ความสามารถในการทำกำไรดีของ PRM อยู่ในลู่ทางที่ค่อนข้างดี จึงสามารถเบ่งตัวเลขกำไรออกมาอย่างมีนัยสำคัญ

ข้อมูลข้างต้นยังบอกให้รู้อีกอย่างหนึ่งว่า ธุรกิจให้บริการขนส่งและจัดเก็บสินค้าทางเรือให้กับลูกค้าตามความต้องการอย่างครบวงจรคือ จุดแข็งที่ทำให้กำไรของบริษัทงอกเงยไม่หยุด ซึ่งเป็นจุดเด่นที่จะทำให้ PRM กลายเป็นบริษัทที่เติบโตแบบยั่งยืน และกลายเป็นหุ้นที่เหมาะต่อการลงทุนมากที่สุดในเวลานี้ครับ
เนื่องจากเมื่อนำเอาตัวเลขกำไรต่อหุ้นงวด 9 เดือนที่ระดับ 0.30 บาท นำมาใส่สมมุติฐานว่า ทั้งปี 2560 กำไรจะอยู่ที่ระดับ 0.40 บาท ต่อจากนั้นนำมาเทียบกับค่า P/E ที่ระดับ 30 เท่า (วันนี้เทรดที่พีอี 30 เท่า) ได้ราคาเป้าหมายประมาณ 12 บาท เท่ากับเป็นการส่งสัญญาณให้รู้ว่า ราคาหุ้นไม่ควรต่ำกว่าระดับดังกล่าว
พร้อมกันนี้ถ้ามองในมุมของตัวเลขกำไรต่อหุ้นในปี 2561 น่าจะเติบโตกว่าปี 2560 ก็ควรใส่ตัวแปรด้านบวกเพิ่มเข้าไปอีก ซึ่งจะทำให้แวลู่ของหุ้น PRM สูงขึ้นอย่างมีนัยสำคัญ พร้อมกับทำให้นักลงทุนมองเห็นโอกาสในการเข้าเล่นยังคงเปิดกว้างต่อไปนะครับ
วันนี้ถึงเชื่อได้อย่างสนิทใจว่า PRM ไม่ได้ขึ้นแค่แป๊บเดียวเลิก แต่เป็นการวิ่งแรลลี่ยาวอย่างแน่นอน
ส่วนจะเป็นจริงเหมือนกับที่อาจารย์ประเมินไว้หรือไม่? นักลงทุนต้องเป็นคนที่ตัดสินใจเรื่องดังกล่าวด้วยตนเอง!
สภาแมงเม่า : ดร.สมชาย
…
